stanford-oval/wikipedia huggingface dataset:
วาสนา ชลากร
ประวัติ

วาสนา มีชื่อเล่นว่า แดง ชื่อจริงว่า วาสนา บุตรเพชร เกิดวันที่ 18 กันยายน พ.ศ. 2490 ที่กรุงเทพมหานคร จบจากโรงเรียนวิมุตยรามพิทยากร ใกล้สะพานพระราม 6 ฝั่งธนบุรี เริ่มต้นในวงการบันเทิงด้วยการไปสมัครเป็นนักร้องกับวงดนตรีสุนทราภรณ์ของครูเอื้อ สุนทรสนาน ฝึกร้องเพลงจนได้ตำแหน่งนักร้องดาวรุ่งพรุ่งนี้ ต่อมาวาสนาจึงออกไปทำงานเป็นนักร้องแผนกดนตรีของโรงงานยาสูบและอยู่ในความดูแลของครูนารถ ถาวรบุตร และครูสมาน กาญจนผลิน ตามลำดับ
ชรินทร์ นันทนาคร แห่งนันทนาครภาพยนตร์มาพบขณะกำลังร้องเพลง จึงชักชวนให้มาแสดงภาพยนตร์ ซึ่งกำลังจะสร้างเรื่อง แมวไทย (มิตร-เพชรา) โดยมอบให้วาสนารับบทเป็น อัปสรสุดา สาวเซ็กซี่ยั่วยวนใจชายแถมยังมีบทบู๊ให้สวมชุดสุดวาบหวิวอีก เข้าฉายเมื่อวันที่ 27 กันยายน พ.ศ. 2511 ที่โรงภาพยนตร์คาเธ่ย์ ทำให้ชื่อของวาสนาเริ่มเป็นที่รู้จักปัจจุบันก็ยังรับแสดงเป็นบทป้า บทยาย อยู่ในวงการบันเทิงที่เธอรัก
วาสนารับบทที่เป็นที่จดจำจากเรื่อง ชัตเตอร์ กดติดวิญญาณ (2547) และ แปดวัน แปลกคน (2551) ซึ่งทำให้เธอได้รับการเสนอชื่อเข้าชิง รางวัลภาพยนตร์แห่งชาติ สุพรรณหงส์, รางวัลชมรมวิจารณ์บันเทิง, รางวัลคมชัดลึก อวอร์ด และได้รับ รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม
ผลงาน

2512 เจ้าแม่สาริกา
2512 เทพบุตรลูกทุ่ง
2512 ปราสาททราย
2512 ลอยกระทง
2512 ขวัญหล้า
2512 ลูกปลา
2512 นางพญา
2512 ปลาไหลทอง
2512 ปีศาจแสนสวย
2512 สวรรค์วันเพ็ญ
2512 4 สิงห์อิสาน
2512 ทับสะแก
2512 ไพรรัก
2513 รักนิรันดร์
2513 รักเธอเสมอ
2513 เทพฤทธิ์จอมเพชฌฆาต
2514 ลูกยอด
2514 คีรีบูน
2514 จำปาทอง
2514 น้องนางบ้านนา
2514 สุดที่รัก
2514 กว่าจะรักกันได้
2514 น้ำใจพ่อค้า
2514 สื่อกามเทพ
2514 ลานพัยหญ้า
2514 ธารรักไทรโยค
2515 ขวัญใจไอ้หนุ่ม รับบท แวว
2515 เข็ดจริงจริงให้ดิ้นตาย
2515 หาดทรายแก้ว
2515 กินรีลอยฟ้า
2515 เพลงรักลูกทุ่ง
2515 ฝนสามฤดู
2515 คนกล้าตาย
2516 หัวใจหิน
2516 วางฟูซาน
2516 ภูกระดึง
2516 แม่ผัว
2516 รสสวาท
2516 เหลือแต่รัก
2516 เศรษฐีถังแตก
2516 เจ้าปลิวสิงห์สุพรรณ
2516 จ้าวทุ่ง
2516 ไผ่ล้อมรัก
2516 อำนาจเงิน
2516 พยัคฆ์พันลาย
2516 แม่นาคพระโขนง
2517 ผู้ดีเถื่อน
2517 น้ำตานาง
2517 นี่หรือผู้หญิง
2517 สนหน่อยน่าทูนหัว
2518 ตัณหา
2519 ฉันไม่อยากเป็นคุณนาย
2520 นางฟ้าท่าเรือ
2520 อีเสือ
2521 ลบลายเสือ
2547 ชัตเตอร์ กดติดวิญญาณ
2550 ครอบครัวตัวดำ
2551 แปดวัน แปลกคน
2553 เขี้ยวอาฆาต
2553 ตายโหง
2553 น้ำตาลแดง
2555 ตีสาม 3D
2557 เพื่อนเฮี้ยน..โรงเรียนหลอน ตอน สวยสยอง
2558 ฮอร์โมนส์ วัยว้าวุ่น ซีซั่น 3
2558 หอแต๋วแตก แหกนะคะ
2558 ไวไฟ โซไซตี้ ตอน Coming Home แม่กลับบ้าน
2559 หลอน เดอะซีรีส์ ตอน บูชายัญ
2562 Sisters กระสือสยาม
2563 4 Kings 2
2567 อังคารคลุมโปง: เอ็กซ์ตรีม "ครูเวร"
รางวัล

| รางวัล> ปี | รายการประกาศรางวัล | รางวัล | ผลรางวัล | ผลงาน |
| --- | --- | --- | --- | --- |
| 2551 | รางวัลภาพยนตร์แห่งชาติ สุพรรณหงส์ ครั้งที่ 18 | นักแสดงนำหญิง | เสนอชื่อเข้าชิง | แปดวัน แปลกคน |
| 2551 | รางวัลภาพยนตร์ไทย ชมรมวิจารณ์บันเทิง ครั้งที่ 17 | นักแสดงนำหญิง | เสนอชื่อเข้าชิง | แปดวัน แปลกคน |
| 2551 | คมชัดลึก อวอร์ด ครั้งที่ 6 | นักแสดงนำหญิง | เสนอชื่อเข้าชิง | แปดวัน แปลกคน |
| 2551 | รางวัลสตาร์พิคส์ ครั้งที่ 6 ประจำปี พ.ศ. 2551 | นักแสดงนำหญิง | ได้รับรางวัล | แปดวัน แปลกคน |

| ด ค กรางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม |
| --- | --- |
2546–2550:  สินิทธา บุญยศักดิ์ (2546)  แอน ทองประสม (2547)  วรนุช วงษ์สวรรค์ (2548)  วิสา สารสาส (2549)  สินจัย เปล่งพานิช (2550) 
2551–2575:  วาสนา ชลากร (2551)  ศิริน หอวัง (2552)  หนึ่งธิดา โสภณ (2553)  ปิยธิดา วรมุสิก (2554)  เพ็ญพักตร์ ศิริกุล (2555)  คีรติ มหาพฤกษ์พงศ์ (2556)  เจนสุดา ปานโต (2557)  ดาวิกา โฮร์เน่ (2558)  นิษฐา จิรยั่งยืน (2559)  ชุติมณฑน์ จึงเจริญสุขยิ่ง (2560)  ชญานิษฐ์ ชาญสง่าเวช (2561)  ชุติมณฑน์ จึงเจริญสุขยิ่ง (2562)  พลอยไพลิน ตั้งประภาพร (2563)  สวนีย์ อุทุมมา (2564)
ซอร์ดอาร์ตออนไลน์ เดอะมูฟวี่ ออร์ดินอลสเกล

| ซอร์ดอาร์ตออนไลน์ เดอะมูฟวี่ ออร์ดินอลสเกล |
| --- | --- |
ใบปิดภาพยนตร์
Sword Art Online The Movie Ordinal Scale
กำกับ: อิโต้ โทโมฮิโกะ
บทภาพยนตร์: Reki Kawahara Tomohiko Itō
สร้างจาก: ซอร์ดอาร์ตออนไลน์ โดย Reki Kawahara
กำกับภาพ: วากิ เคนทาโร่
ตัดต่อ: นิชิยามะ ชิเกรุ
ดนตรีประกอบ: ยูกิ คาจิอุระ
บริษัทผู้สร้าง: A-1 Pictures 
ผู้จัดจำหน่าย: Aniplex
วันฉาย:   18 กุมภาพันธ์ ค.ศ. 2017 (2017-02-18) 
ความยาว: 119 นาที
ประเทศ: ญี่ปุ่น
ภาษา: Japaneseไทย
ทำเงิน: 4,300 ล้านเยน หรือ 1,253 ล้านบาท
ซอร์ดอาร์ตออนไลน์ เดอะมูฟวี่ ออร์ดินอลสเกล (ญี่ปุ่น: 劇場版 ソードアート・オンライン -オーディナル・スケール-; โรมาจิ: Gekijō-ban Sōdo Āto Onrain -Ōdinaru Sukēru-; ทับศัพท์: Sword Art Online The Movie: Ordinal Scale ) เป็นภาพยนตร์แอนิเมชั่น แนวแอคชั่น ไซไฟ ผจญภัย ในปี พ.ศ. 2560 ที่มีโครงเรื่องหลักมาจากซีรีส์ไลต์โนเวลชื่อก้องโลกของผู้เขียน เรกิ คาวาฮาระ ที่ได้รับการทำภาพประกอบโดย abec ที่มีชื่อว่า ซอร์ดอาร์ตออนไลน์. โดยภาพยนตร์เรื่องนี้ได้อำนวยผลิตโดย เอ-1 พิกเจอส์ และได้รับการกำกับโดย โทโมฮิโกะ อิโต้, และภาพยนตร์เรื่องนี้เป็นส่วนหนึ่งของเนื้อเรื่องซอร์ดอาร์ตออนไลน์ ของผู้เขียน เรกิ คาวาฮาระ ที่ได้รับการออกแบบตัวละครโดย อาดาชิ ชินโก และเสียงประกอบโดย ยูกิ คาจิอุระ.เผยแพร่ในประเทศญี่ปุ่น, เอเชียตะวันออกเฉียงใต้ และเยอรมนี ในวันที่ 18 กุมภาพันธ์ 2560. ในส่วนของประเทศไทยเข้าฉายในโรงภาพยนตร์ ในวันที่ 23 กุมภาพันธ์ 2560 โดยผู้ถือครองลิขสิทธิ์ของภาพยนตร์เรื่องนี้ คือ ดรีม เอกซ์เพรส (เดกซ์) . โดยเรื่องราวของภาพยนตร์เรื่องนี้จะเกิดขึ้นระหว่างอนิเมะทีวีซีรีส์ของซอร์ดอาร์ตออนไลน์ ซีซั่นที่ 2 : Sword Art Online II กับ ซีซั่นที่ 3 : Alicization .
เรื่องย่อ

ในปี ค.ส.2026 อ๊อกม่า (Augma) ได้เปิดตัวสู่สาธารณชนในฐานะ เครื่องจำลองโลกเสมือน ซึ่งเป็นระบบทางเลือกใหม่แทนที่ของ อามิวสเฟียร์ (AmuSphere) เนื่องจากมีหน้าที่ในการจำลองความเป็นจริงในขณะที่ผู้เล่นยังคงมีสติ มากกว่าที่จะใช้ FullDive ซึ่งผู้เล่นจะอยู่ในสภาวะไม่ได้สติ เกมการต่อสู้ที่โดดเด่นที่สุดของอ๊อกม่า (Augma) คือ ออร์ดินอล สเกล (Ordinal Scale) ซึ่งมีระบบRanking โดยความสามารถของผู้เล่นจะถูกจัดอันดับด้วยตัวเลขตามลำดับ
อาสึนะ, ลิซเบ็ธ และซิลิก้า ได้พยายามชักชวน คิริโตะ ให้มาเล่น ออร์ดินอล สเกล (Ordinal Scale) ด้วยกัน เมื่อได้ยินว่า จะมีบอส ในไอร์แครด (Aincrad) จากเกม SAO ปรากฏตัวในเกมนี้เช่นกัน ทำให้คิริโตะสนใจ และเข้าร่วมกับอาสึนะ และไคล์น ในการต่อสู้กับบอส ระหว่างต่อสู้นั้นจะมีคนนำโชคของเกมเป็นนักร้องไอดอลสาวชื่อว่า "ยูนะ" ปรากฏตัวขึ้นและจะทำให้ผู้เล่นได้รับบัฟขณะที่เธอกำลังร้องเพลง. คิริโตะไม่ประสบความสำเร็จในการโจมตีบอส เนื่องจากความอ่อนแอทางด้านร่างกายและขาดความคล่องตัว เพราะการเล่นเกม ออร์ดินอล สเกลต้องใช้ร่างกายในโลกจริงขยับไปด้วย และมีผู้เล่นอันดับ 2 ที่มีชื่อว่า "เอจิ" เข้ามาช่วยเหลือ ทำให้กลุ่มปาร์ตี้ใหญ่เอาชนะบอสได้ ก่อนที่อาซึนะจะฆ่าบอสลงเป็นการโจมตีครั้งสุดท้าย เอจิได้กระซิบว่า "สวิตช์" ซึ่งเป็นศัพท์เทคนิค ของเกม SAO ทำให้อาสึนะนั้นเอะใจขึ้นมาว่า เขาอาจจะเป็นผู้เหลือรอดจากเกมมรณะ SAO ก็เป็นได้
ในช่วงฉากสุดท้ายที่อยู่ในเอ็นเครดิต (End Credit) คิคุโอกะนั้น ประทับใจในฝีมือและการพยายามที่จะสร้าง AI (ปัญญาประดิษฐ์ (AI : Artificial Intelligence)) ที่มีจิตวิญญาณของมนุษย์ ของศจ. ชิเงมุระ ทำให้เขาชักชวนให้ ศจ.ชิเงมุระ นั้น ไปยัง RATH ซึ่งเป็นการบอกใบ้เป็นนัย ว่า ซอร์ดอาร์ตออนไลน์ กำลังจะกลับมาอีกครั้งในซีซั่นที่ 3 นั้นก็คือ "Sword Art Online Alicization" นั้นเอง
เสียงพากย์

| ตัวละคร | ญี่ปุ่น | ไทย |
| --- | --- | --- |
| คิริโตะ / คิริกายะ คาสึโตะ | Yoshitsugu Matsuoka | ภัทรวุฒิ สมุทรนาวี |
| อาสึนะ / ยูกิ อาสึนะ | Haruka Tomatsu | วิภาดา จตุยศพร |
| ลีฟา / คิริกายะ สึกุฮะ | Ayana Taketatsu | ขนิษฐา ปราณีตพลกรัง |
| ยุย (ยูอิ) | Kanae Itō | ขนิษฐา ปราณีตพลกรัง |
| ซิลิก้า / อายาโนะ เคย์โกะ | Rina Hidaka | ศันสนีย์ ติณห์กีรดีศ |
| ลิซเบ็ธ / ชิโนซากิ ริกะ | Ayahi Takagaki | อรุณี นันทิวาส |
| ชิน่อน /  อาซาดะ ชิโนะ | Miyuki Sawashiro | ศันสนีย์ ติณห์กีรดีศ |
| ไคล์น / สึโบะ เรียวทาโร่ | Hiroaki Hirata | ภัคภูมิ ลิ้มมานะสถาพร |
| เอกิล / แอนดริว กิลเบิร์ธ มิวส์ | Hiroki Yasumoto | ไกวัล วัฒนไกร |
| คายะบะ อากิฮิโกะ | Kōichi Yamadera | ภัคภูมิ ลิ้มมานะสถาพร |
| คิคุโอกะ เซ็นจิโร่ | Toshiyuki Morikawa | วิทยา ผาสุข |
| ยูนะ / ชิเงมุระ ยูนะ | Sayaka Kanda | อรุณี นันทิวาส |
| เอจิ / โนชิซาวะ เอจิ | Yoshio Inoue | ธนกฤต เจนคลองธรรม |
| ศจ. ชิเงมุระ เท็ตซึฮิโร่ | Takeshi Kaga | ไกวัล วัฒนไกร |
การผลิต

ที่งาน Dengeki Bunko Autumn Festival 2015 ที่จัดขึ้นในวันที่ 4 ตุลาคม 2558 มีการประกาศว่าจะมีการดัดแปลงไลต์โนเวลเรื่อง ซอร์ดอาร์ตออนไลน์ เป็นภาพยนตร์การ์ตูน โดยใช้ทีมงานหลักที่ผลิตอนิเมะทีวีซีรีส์ ภาพยนตร์เรื่องนี้เกิดขึ้นหลังจากเหตุการณ์ในซีซันที่ 2 ของอนิเมะเรื่อง ซอร์ดอาร์ตออนไลน์ : Sword Art Online II จากนั้นมีการเปิดเผยในงาน Dengeki Bunko Haru no Saiten 2016 เมื่อวันที่ 13 มีนาคม 2559 ว่าภาพยนตร์เรื่อง ซอร์ดอาร์ตออนไลน์  เดอะมูฟวี่ : ออร์ดินอล สเกล นั้นจะใช้เสียงพากย์จากทีมงาน อนิเมะทีวีซีรีส์เดิมกลับมาสวมบทบาทในภาพยนตร์ด้วย
แต่ในส่วนของประเทศไทยนั้น ทางเจ้าของลิขสิทธิ์เดิมอย่าง โรส มีเดีย แอนด์ เอ็นเตอร์เทนเมนท์ นั้นไม่ได้ซื้อลิขสิทธิ์ของอนิเมะเรื่องนี้ ทำให้มีผู้ประสงค์จะถือครองลิขสิทธิ์รายใหม่ เข้ามาซื้อแทน นั้นก็คือ ดรีม เอกซ์เพรส (เดกซ์) ทำให้ทีมงาน นักพากย์เสียงในเวอร์ชันภาษาไทย ถูกเปลี่ยนทีมงานทั้งชุดจากทีมงานที่เคยพากย์อนิเมะทีวีซีรีส์ ของประเทศไทย โดยเป็นทางทีมงานของเด็กซ์ เข้ามารับสวมบทบาทแทนเจ้าของลิขสิทธิ์เดิม
ส่วนทางด้านซาวด์แทร็กของภาพยนตร์เรื่องนี้โดย ยูกิ คาจิอุระ ซึ่งเป็นผู้แต่งเพลงสำหรับเวอร์ชันอนิเมะทีวีซีรีส์อยู่แต่เดิม ซาวด์แทร็กมี 50 แทร็กรวมถึง 5 เพลงเสริมที่ดำเนินการโดย ซายากะ กันดะ ที่ถูกเผยแพร่ผ่านค่าย Aniplex เปิดตัวเมื่อวันที่ 22 กุมภาพันธ์ 2017.ซายากะ คันดะ ร้องเพลงจำนวน5เพลง ขณะอยู่ในบทบาทของ "ยูนะ" ได้แก่ : "Ubiquitous dB", "Longing", "Delete", "Break Beat Bark!" และ "Smile For You" และ เพลงประกอบภาพยนตร์เรื่องนี้ ขับร้องโดย LiSA โดยมีชื่อเพลงว่า "Catch the Moment"
การตอบรับ > บ๊อกซ์ ออฟฟิศ

ภาพยนตร์นี้เปิดตัวในช่วงโกเด้น วีค (Golden Week) เปิดฉายที่อันดับ 1 ของบ็อกซ์ออฟฟิศญี่ปุ่น ซึ่งเปิดตัวในโรงภาพยนตร์ 151 แห่งทั่วประเทศญี่ปุ่นและทำรายได้ 425 ล้านเยนจากการชมมากกว่า 308,376 ครั้ง มทำรายได้รวม 2.52 พันล้านเยนในญี่ปุ่น ภายในปี 2560
เมื่อวันที่ 1 ตุลาคม 2017 ภาพยนตร์ทำรายได้รวมกว่า 4.3 พันล้านเยน (38.2 ล้านเหรียญสหรัฐ) ทั่วโลก หลังจากวันที่ 5 ตุลาคม 2017 ภาพยนตร์ทำรายได้เพิ่มอีก 41,652 เหรียญในประเทศจีนและ 14,702 เหรียญในอาร์เจนตินารวมเป็นเงินทั่วโลกที่ 38.25 ล้านเหรียญสหรัฐ หรือตกเป็นเงินไทยประมาณ 1,200 ล้านบาทไทย
การตอบรับ > กระแสตอบรับ

ผู้ที่รวบรวมความคิดเห็น Rotten Tomatoes รายงานว่านักวิจารณ์ 100% ได้ให้บทวิจารณ์ในเชิงบวกจากบทวิจารณ์ 5 เรื่องโดยมีคะแนนเฉลี่ยอยู่ที่ 7.62 / 10 Alex Osborn แห่ง IGN โพสต์คะแนน 7.5 / 10 และระบุว่า: "มันไม่ใช่ภาพที่น่าตะลึง แต่ Ordinal Scale ทำหน้าที่เป็นเรื่องราวดั้งเดิมที่มั่นคงซึ่งจะช่วยให้ผู้คนที่หิวโหยอบมากขึ้นในขณะที่รอฤดูกาลที่สามของ SAO" . บทวิจารณ์มาจาก Julio Vélez ของ Cine Premier ซึ่งทำคะแนนได้ 4/5 และกล่าวว่า: "การกระทำที่สองตกเล็กน้อยในการกระทำโดยมุ่งเน้นที่การกำหนดแรงจูงใจของคู่อริ แต่ทุกอย่างกลับคืนมาในจุดสุดยอดที่น่าตื่นเต้นและยาวนาน" ในการรีวิวเกี่ยวกับเว็บไซต์อนิเมะเรื่อง Crunchyroll ไอแซคเอเค่อร์กล่าวว่า "ซอร์ดอาร์ตออนไลน์ ก็ยังคงเป็น ซอร์ดอาร์ตออนไลน์ ไม่ได้เป็นภาพยนตร์ที่สร้างขึ้นมาอย่างสมบูรณ์แบบ - แต่มันรวบรวมเสน่ห์ของแฟรนไชส์มากมายในขณะเดียวกันก็หลีกเลี่ยงความวุ่นวายเกือบทั้งหมด"
แหล่งข้อมูลอื่น

เว็บไซต์ทางการ
ซอร์ดอาร์ตออนไลน์ เดอะมูฟวี่ ออร์ดินอลสเกล (อนิเมะ) ที่เครือข่ายข่าวอนิเมะ
ซอร์ดอาร์ตออนไลน์ เดอะมูฟวี่ ออร์ดินอลสเกล ที่อินเทอร์เน็ตมูวีเดตาเบส
Sword Art Online The Movie: Ordinal Scale ที่รอตเทนโทเมโทส์
มาโกะ โคมูโระ

| มาโกะ โคมูโระ |
| --- | --- |
มาโกะเมื่อวันขึ้นปีใหม่ พ.ศ. 2558
เกิด: เจ้าหญิงมาโกะแห่งอากิชิโนะ 23 ตุลาคม พ.ศ. 2534 (33 ปี) โรงพยาบาลสำนักพระราชวัง โตเกียว ประเทศญี่ปุ่น
การศึกษา: มหาวิทยาลัยนานาชาติคริสเตียน (ศศ.บ.) มหาวิทยาลัยเลสเตอร์ (ศศ.ม.)
อาชีพ: นักวิจัย
คู่สมรส: เค โคมูโระ (พ.ศ. 2564–ปัจจุบัน)
บิดามารดา: เจ้าชายฟูมิฮิโตะ อากิชิโนะโนะมิยะ เจ้าหญิงคิโกะ พระชายาฯ
มาโกะ โคมูโระ (ญี่ปุ่น: 小室 眞子; โรมาจิ: Komuro Mako; ประสูติ 23 ตุลาคม พ.ศ. 2534) หรือพระนามเดิม เจ้าหญิงมาโกะแห่งอากิชิโนะ (ญี่ปุ่น: 眞子内親王; โรมาจิ: Mako Naishinnō) เป็นพระธิดาพระองค์ใหญ่ในเจ้าชายฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ เป็นพระภาติยะในสมเด็จพระจักรพรรดินารูฮิโตะ และเป็นพระราชนัดดาในสมเด็จพระจักรพรรดิอากิฮิโตะ เคยทรงงานเป็นนักวิจัยในพิพิธภัณฑ์มหาวิทยาลัยโตเกียว ทรงลาออกจากฐานันดรศักดิ์แห่งพระราชวงศ์เพื่อเสกสมรสกับเค โคมูโระ เมื่อวันที่ 26 ตุลาคม พ.ศ. 2564
พระประวัติ

มาโกะประสูติเมื่อวันที่ 23 ตุลาคม พ.ศ. 2534 ณ โรงพยาบาลสำนักพระราชวัง กรุงโตเกียว เป็นพระบุตรพระองค์ใหญ่จากทั้งหมดสามพระองค์ในเจ้าชายฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ มีพระขนิษฐาและพระอนุชาคือเจ้าหญิงคาโกะและเจ้าชายฮิซาฮิโตะแห่งอากิชิโนะ ตามลำดับ
มาโกะสำเร็จการศึกษาระดับประถมศึกษาและมัธยมศึกษาจากโรงเรียนกากูชูอิงอันเป็นโรงเรียนหญิงล้วน ในปี พ.ศ. 2553 ทรงศึกษาต่อด้านภาษาอังกฤษเป็นระยะเวลาหนึ่งเดือน ณ วิทยาลัยทรีนิตีในดับลิน ประเทศไอร์แลนด์ ขณะที่พระองค์ฝึกงาน ทรงปฏิสันถารอย่างไม่เป็นทางการกับแมรี แมคาลิส (Mary McAleese) ประธานาธิบดีแห่งไอร์แลนด์ และทรงท่องเที่ยวในประเทศไอร์แลนด์เหนือ ต่อมาทรงเข้ารับการศึกษาระดับอุดมศึกษาปริญญาตรีสาขามรดกด้านศิลปะและวัฒนธรรม มหาวิทยาลัยนานาชาติคริสเตียน โตเกียว จนสำเร็จการศึกษาเมื่อวันที่ 26 มีนาคม พ.ศ. 2557 นอกจากนี้พระองค์ยังได้รับอนุญาตให้ขับรถในญี่ปุ่นและทรงมีใบอนุญาตขับขี่ตั้งแต่ยังไม่จบปริญญาตรี ต่อมาวันที่ 17 กันยายนปีเดียวกันนั้น ทรงเข้าศึกษาสาขาพิพิธภัณฑ์ศึกษา มหาวิทยาลัยเลสเตอร์ สหราชอาณาจักรเป็นระยะเวลาหนึ่งปี จนสำเร็จการศึกษาปริญญาโทสาขาดังกล่าวในปี พ.ศ. 2559 ก่อนหน้านี้ ทรงศึกษาด้านประวัติศาสตร์ศิลป์วิทยา มหาวิทยาลัยเอดินบะระ ตั้งแต่เดือนกันยายน พ.ศ. 2555 ถึงเดือนพฤษภาคม พ.ศ. 2556 รวมเป็นระยะเวลา 9 เดือนในโปรแกรมนักศึกษาแลกเปลี่ยน​วัฒนธรรม
ศูนย์การแพทย์โตเกียวเอ็นเอ็นที (NTT Tokyo Medical Center) วินิจฉัยว่ามาโกะประชวรด้วยโรคเครียดหลังผ่านเหตุการณ์ร้ายแรง (Post-traumatic stress disorder) ตั้งแต่ยังทรงศึกษาในระดับชั้นมัธยมศึกษาตอนต้น
พระกรณียกิจ

ในปี พ.ศ. 2546 เจ้าหญิงมาโกะและเจ้าหญิงคาโกะตามเสด็จพระบิดาและมารดาเสด็จเยือนประเทศไทยด้วยพระบิดาเป็นพระสหายของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งถือเป็นการเสด็จเยือนต่างประเทศครั้งแรกของเจ้าหญิงมาโกะและเจ้าหญิงคาโกะ
ในปี พ.ศ. 2549 เจ้าชายฟูมิฮิโตะและเจ้าหญิงมาโกะประกอบศาสนกิจที่ศาลเจ้าอิเซะ ต่อมาพระองค์ตามเสด็จพระบิดามารดาและพระขนิษฐามาประเทศไทยในวันที่ 7-13 สิงหาคม พ.ศ. 2550 ในพระราชพิธีเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง การรับปริญญาดุษฎีบัณฑิตจากมหาวิทยาลัยอุบลราชธานี และทรงร่วมวิจัยปักษีวิทยาของพระบิดา
วันที่ 23 ตุลาคม พ.ศ. 2554 พระองค์ได้รับเครื่องราชอิสริยาภรณ์รัตนมงกุฎ ชั้นที่ 1 และทรงปฏิบัติพระกรณียกิจในฐานะพระบรมวงศานุวงศ์ชั้นผู้ใหญ่ เดือนกรกฎาคม พ.ศ. 2554 พระองค์เป็นอาสาสมัครปฏิบัติงานในพื้นที่ที่ได้รับผลกระทบจากแผ่นดินไหวและคลื่นสึนามิในโทโฮะกุ พ.ศ. 2554 โดยไม่มีพระประสงค์แสดงพระองค์ว่าเป็นเจ้านาย
เจ้าหญิงมาโกะสนพระทัยในกิจการของผู้พิการทางการได้ยินเช่นเดียวกับเจ้าหญิงคิโกะ พระมารดา ทั้งนี้พระองค์สามารถสื่อสารด้วยภาษามือญี่ปุ่นได้
ชีวิตส่วนพระองค์ > ความสนพระทัย

ระหว่างที่ยังทรงศึกษาในโรงเรียนกากูชูอิงนั้น ในเดือนสิงหาคม พ.ศ. 2549 พระองค์ได้เสด็จไปประเทศออสเตรียจากโครงการร่วมบ้านกับคนท้องถิ่น (homestay program) ที่ได้รับการสนับสนุนจากโรงเรียน และประทับที่นั้นเป็นเวลาสองสัปดาห์ ทรงประทับในบ้านของชายออสเตรียในเวียนนาซึ่งเป็นสหายของทัตสึฮิโกะ คาวาชิมะ พระอัยกาฝ่ายพระมารดา ทั้งนี้ทรงสนพระทัยด้านศิลปะและวัฒนธรรม ทรงเข้าชมพิพิธภัณฑ์ อาสนวิหารนักบุญสเทเฟน และพระราชวังเชินบรุนน์
พระองค์เคยหาประสบการณ์พิเศษจากการทรงงานในพิพิธภัณฑ์โคเวนทรีระหว่างที่ยังทรงศึกษาในมหาวิทยาลัยเลสเตอร์ สหราชอาณาจักร ปัจจุบันเจ้าหญิงมาโกะทรงงานเป็นนักวิจัยในพิพิธภัณฑ์มหาวิทยาลัยโตเกียว
ชีวิตส่วนพระองค์ > ความนิยม

เจ้าหญิงมาโกะเป็นเน็ตไอดอลมาตั้งแต่ พ.ศ. 2547 หลังมีพระฉายาลักษณ์ขณะทรงฉลองพระองค์นักเรียนแบบกะลาสีออกอากาศทางสถานีโทรทัศน์ ต่อมาพระฉายาลักษณ์ดังกล่าวและวีดิโอที่จัดทำโดยแฟนอาร์ตที่ชื่นชมเจ้าหญิงคาโกะพระขนิษฐา ถูกอัปโหลดลงเว็บไซต์นิโกนิโกโดงะ (ญี่ปุ่น: ニコニコ動画) อันเป็นเว็บไซต์ที่แบ่งปันวีดิโอที่ชนนิยม ผลคือมีผู้รับชมกว่า 340,000 ครั้ง และมีผู้แสดงความเห็น 86,000 ข้อความ ส่วนสำนักพระราชวังอิมพีเรียลได้แสดงความเห็นว่าไม่ทราบว่าจะจัดการกับปรากฏการณ์นี้อย่างไร เพราะพวกเขาไม่เห็นร่องรอยแห่งการอาฆาตมาดร้ายหรือดูหมิ่นพระราชวงศ์
ชีวิตส่วนพระองค์ > เสกสมรส

เจ้าหญิงมาโกะทรงคบหากับเค โคมูโระ (ญี่ปุ่น: 小室圭; โรมาจิ: Komuro Kei) ชายสามัญชนผู้เคยศึกษาในมหาวิทยาลัยนานาชาติคริสเตียนด้วยกัน ทั้งสองพบกันครั้งแรก ณ ร้านอาหารแห่งหนึ่งย่านชิบูยะ โคมูโระเคยทำงานเป็นนายธนาคาร ขณะนั้นกำลังศึกษาวิชาเอกกฎหมาย สถาบันมหาบัณฑิตยุทธศาสตร์ความร่วมมือระหว่างประเทศ มหาวิทยาลัยฮิตตสึบาชิ เจ้าชายฟูมิฮิโตะและโคมูโระปฏิเสธการสืบค้นปูมหลังโดยสำนักพระราชวังก่อนพระราชพิธีหมั้น หลังจากนั้นจึงเกิดการขุดคุ้ยเรื่องราวต่าง ๆ ที่เกี่ยวข้องกับโคมูโระขึ้น โดยเฉพาะเรื่องอื้อฉาว เช่น ชีวิตสมรสและการฉ้อโกงเงินของมารดานายโคมูโระ และกรณีโคมูโระกลั่นแกล้งเพื่อนในชั้นเรียน
วันที่ 3 กันยายน พ.ศ. 2560 สำนักพระราชวังญี่ปุ่นได้ประกาศว่าเจ้าหญิงมาโกะและนายโคมูโระจะมีการหมั้นหมายกัน โดยจะมีพิธีหมั้นในวันที่ 4 มีนาคม พ.ศ. 2561 และจะมีพิธีเสกสมรสในวันที่ 4 พฤศจิกายนปีเดียวกัน ต่อมาในวันที่ 6 กุมภาพันธ์ พ.ศ. 2561 สำนักพระราชวังประกาศเลื่อนพิธีเสกสมรสออกไปจนถึงปี พ.ศ. 2563 และให้เหตุผลว่าทั้งสองยังไม่พร้อมสำหรับการเสกสมรส โดยเจ้าหญิงมาโกะทรงกล่าวขออภัยมาด้วยว่า "ข้าพเจ้าขออภัยที่สร้างความวุ่นวายและภาระที่เพิ่มขึ้นแก่ผู้ที่ช่วยเหลือเราในการเตรียมงาน" รวมทั้งเพื่อรอให้ผ่านพ้นพิธีสละพระราชบัลลังก์ของสมเด็จพระจักรพรรดิอากิฮิโตะ พระอัยกาในปี พ.ศ. 2562 ออกไปก่อน ทั้งนี้เจ้าหญิงมาโกะจะเป็นเจ้านายฝ่ายในพระองค์ที่เก้าที่เสกสมรสกับชายสามัญชน และจะต้องลาออกจากฐานันดรศักดิ์ตามกฎมนเทียรบาล แต่พระราชพิธีเสกสมรสถูกระงับไว้ เพราะปัญหาด้านการเงินของมารดานายโคมูโระ นอกจากนี้แหล่งข้อมูลบางแห่งระบุว่าตาของนายโคมูโระมีเชื้อสายเกาหลี
วันที่ 1 กันยายน พ.ศ. 2564 สำนักข่าวเอ็นเอชเครายงานข่าวว่าเจ้าหญิงมาโกะจะเสกสมรสกับนายโคมูโระในวันที่ 26 ตุลาคม พ.ศ. 2564 แต่จะไม่มีการจัดพิธีหมั้นและพิธีเสกสมรสตามธรรมเนียมญี่ปุ่น รวมทั้งทรงปฏิเสธเงินบำเหน็จการลาออกจากฐานันดรศักดิ์จำนวน 150 ล้านเยน หรือราว 44 ล้านบาท โดยหลังจากพิธีเสกสมรสเสร็จสิ้นลงแล้ว พระองค์จะออกไปใช้ชีวิตกับพระภัสดาที่นิวยอร์ก สหรัฐ
ที่สุดเจ้าหญิงมาโกะและโคมูโระได้จดทะเบียนสมรสภายในหน่วยงานรัฐแห่งหนึ่งเมื่อวันที่ 26 ตุลาคม พ.ศ. 2564 หรือวันสามวันหลังวันครบรอบวันประสูติของเจ้าหญิง พระองค์ต้องลาออกจากฐานันดรศักดิ์แห่งพระราชวงศ์หลังการเสกสมรส เช่นเดียวกับซายาโกะ คูโรดะ ซึ่งเป็นพระปิตุจฉา หลังการจดทะเบียนสมรส มีการตั้งโต๊ะสัมภาษณ์ ทั้งสองจะตอบคำถามที่สื่อมวลชนญี่ปุ่นส่งมาล่วงหน้า ทั้งนี้เพื่อป้องกันคำถามที่รุนแรง เพราะมาโกะยังประชวรด้วยโรคเครียดหลังผ่านเหตุการณ์ร้ายแรง
มาโกะออกไปประทับ ณ พระตำหนักส่วนพระองค์ย่านชิบูยะเพื่อรอหนังสือเดินทางและวีซ่าสหรัฐ เพราะเมื่อลาออกจากฐานันดรศักดิ์แล้ว จะต้องย้ายออกจากพระราชวังของพระราชวงศ์ตามกฎหมาย และจะติดตามพระภัสดาซึ่งสำเร็จการศึกษาด้านกฎหมายจากมหาวิทยาลัยฟอร์ดแฮมใน พ.ศ. 2564 และทำงานในบริษัทกฎหมายโลเวนสไตน์แซนด์เลอร์ แอลแอลพี (Lowenstein Sandler LLP) ในนิวยอร์ก วันที่ 14 พฤศจิกายน พ.ศ. 2564 มาโกะและโคมูโระเดินทางออกจากประเทศญี่ปุ่น เพื่อใช้ชีวิตที่สหรัฐ
พระเกียรติยศ

| ธรรมเนียมพระยศของ เจ้าหญิงมาโกะ (พ> ศ. 2534–2564) |
| --- | --- |
ธงประจำพระอิสริยยศ
การทูล: เด็งกะ/เท็งกะ (殿下)
พระเกียรติยศ > พระอิสริยยศ

23 ตุลาคม พ.ศ. 2534 – 26 ตุลาคม พ.ศ. 2564 : เจ้าหญิงมาโกะแห่งอากิชิโนะ
26 ตุลาคม พ.ศ. 2564 – ปัจจุบัน : มาโกะ โคมูโระ
พระเกียรติยศ > เครื่องราชอิสริยาภรณ์

ญี่ปุ่น: เครื่องราชอิสริยาภรณ์รัตนมงกุฎ ชั้นที่ 1 (พ.ศ. 2554)
บราซิล: เครื่องอิสริยาภรณ์ฮิวบรังกู ชั้นที่ 1 (12 ตุลาคม พ.ศ. 2564)
ปารากวัย: เครื่องอิสริยาภรณ์กิตติคุณแห่งชาติ ชั้นที่ 1 (5 ตุลาคม พ.ศ. 2564)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ้าหญิงมาโกะแห่งอากิชิโนะ
Their Imperial Highnesses Prince and Princess Akishino and their family at the Imperial Household Agency website
| ด ค กเจ้าหญิงแห่งญี่ปุ่น |
| --- | --- | --- |
นับตั้งแต่รัชกาลของจักรพรรดิเมจิเป็นต้นไป
| รุ่นที่ 1 |  เจ้าหญิงชิเงโกะ อูเมะโนะมิยะ  เจ้าหญิงอากิโกะ ชิเงะโนะมิยะ  เจ้าหญิงฟูมิโกะ มาซุโนะมิยะ  เจ้าหญิงชิซูโกะ ฮิซะโนะมิยะ  เจ้าหญิงมาซาโกะ สึเนะโนะมิยะ  เจ้าหญิงฟูซาโกะ คาเนะโนะมิยะ*  เจ้าหญิงโนบูโกะ ฟูมิโนะมิยะ  เจ้าหญิงโทชิโกะ ยาซุโนะมิยะ*  เจ้าหญิงทากิโกะ ซาดะโนะมิยะ  |  |
| รุ่นที่ 2 | ไม่มี |  |
| รุ่นที่ 3 |  เจ้าหญิงชิเงโกะ เทรุโนะมิยะ*  เจ้าหญิงซาจิโกะ ฮิซะโนะมิยะ  เจ้าหญิงคาซูโกะ ทากะโนะมิยะ†  เจ้าหญิงอัตสึโกะ โยริโนะมิยะ†  เจ้าหญิงทากาโกะ ซูงะโนะมิยะ†  เจ้าหญิงยาซูโกะแห่งมิกาซะ†  เจ้าหญิงมาซาโกะแห่งมิกาซะ†  |  |
| รุ่นที่ 4 |  เจ้าหญิงซายาโกะ โนริโนะมิยะ†  เจ้าหญิงอากิโกะแห่งมิกาซะ  เจ้าหญิงโยโกะแห่งมิกาซะ  เจ้าหญิงสึงูโกะแห่งทากามาโดะ  เจ้าหญิงโนริโกะแห่งทากามาโดะ†  เจ้าหญิงอายาโกะแห่งทากามาโดะ†  |  |
| รุ่นที่ 5 |  เจ้าหญิงไอโกะ โทชิโนะมิยะ  เจ้าหญิงมาโกะแห่งอากิชิโนะ†  เจ้าหญิงคาโกะแห่งอากิชิโนะ  |  |
* ถูกถอดจากฐานันดรศักดิ์ตามข้อกำหนดของสหรัฐอเมริกา † ลาออกจากฐานันดรศักดิ์เพื่อเสกสมรส
เจ้าหญิงมาโกะขณะเสด็จเยือนประเทศภูฏานเมื่อ พ.ศ. 2560
เจ้าหญิงมาโกะขณะเสด็จเยือนประเทศเอลซัลวาดอร์เมื่อ พ.ศ. 2558
เจ้าหญิงมาโกะขณะเสด็จเยือนประเทศฮอนดูรัสเมื่อ พ.ศ. 2558
แวมไพร์ไนท์

| --- | --- |
แวมไพร์ไนท์

ヴァンパイア騎士
ชื่อภาษาอังกฤษ: Vampire Knight
แนว: แอ็คชั่น, ดรามา, โรแมนซ์, สยองขวัญ
มังงะ
เขียนโดย: มัตสึริ ฮิโนะ
สำนักพิมพ์:  ฮาคุเซนฉะ    VIZ Media   บงกช
อนิเมะ
กำกับโดย: คิโยโกะ ซายามะ
สตูดิโอ: สตูดิโอดีน
แวมไพร์ไนท์ (ญี่ปุ่น: ヴァンパイア騎士; โรมาจิ: Vanpaia Naito; ทับศัพท์: ทับศัพท์จาก Vampire Knight) เป็นการ์ตูนญี่ปุ่นแนวโชโจะ วาดโดย มัตสึริ ฮิโนะ ตีพิมพ์ลงในนิตยสาร LaLa โดยสำนักพิมพ์ฮาคุเซนฉะ ของประเทศญี่ปุ่น
เนื้อเรื่องกล่าวถึงโรงเรียนคุโรสึที่เปิดการเรียนการสอนมี 2 class คือ day class นักเรียนภาคกลางวัน  และ night class นักเรียนภาคกลางคืน   ซึ่งไม่มีใครในเดย์คลาสรู้ความจริงที่ว่า ไนท์คลาสทั้งหมดเป็นแวมไพร์ ผู้ที่รักษาความลับนี้ไว้คือ "การ์เดี้ยน" ที่ทำงานโดยใช้ชื่อ กรรมการรักษาระเบียบไว้
เนื้อเรื่อง

ยูกิซึ่งสูญเสียความทรงจำเมื่อ 10 ปีก่อน มีคานาเมะช่วยชีวิตจากแวมไพร์ชั่วร้าย จึงเป็นผู้ที่มีบุญคุณของยูกิ คานาเมะได้พายูกิมาฝากไว้กับผู้อำนวยการคุโรสึ และได้เป็นลูกสาวบุญธรรมของผู้อำนวยการ คานาเมะมักจะมาหายูกิทุกครั้งที่เขามาหาได้ จนวันหนึ่ง เซโร่ ที่ทั้งตัวเปื้อนเลือด ก็ได้มาอาศัยอยุ่ร่วมกับยูกิ ทำให้เรื่องราวทั้งหมดเปลี่ยนไป เขาเกลียดชังแวมไพร์ แต่ก็มียูกิซึ่งคอยปลอบใจเขาตลอดมา ต่อมาผู้อำนวยการได้จัดตั้งไนท์คลาสขึ้นมา และได้เชิญให้คานาเมะเป็นผู้ควบคุมไนท์คลาสทั้งหมด ยูกิหลงรักคานาเมะตลอดมา ทั้งที่ไม่สามารถเป็นความจริงได้ เพราะคานาเมะเป็นแวมไพร์
ข้อมูลเพิ่มเติม

คานาเมะ ไม่ใช่พี่ชายจริงๆ ของยูกิ แท้จริงแล้วคานาเมะเป็นแวมไพร์เลือดบริสุทธิ์คนแรกและเป็นต้นตระกูลคุรัน หรือเป็น "นายเหนือ" ของเหล่าแวมไพร์ และถูกปลุกคืนชีพโดย ริโดะ โดยพี่ชายที่แท้จริงของยูกิ ถูกริโดะฆ่าตายเพื่อนำมาใช้เป็นร่างภาชนะของคานาเมะ
มนุษย์ที่ทำหน้าที่เป็นนักล่าแวมไพร์
สืบต่อหน้าที่กันทางสายเลือด
ฮันเตอร์จะรับคำสั่งจากสมาคมฮันเตอร์ให้กำจัดแวมไพร์ระดับ E เท่านั้น
ตระกูลฮันเตอร์จะไม่สมารถมีลูกฝาแฝดได้ เนื่องจากในขณะที่แม่กำลังท้องอยู่นั้นลูกคนที่แข็งแรงกว่าจะดูดพลังลูกที่อ่อนแอจนเหลือรอดชีวิตเพียงคนเดียว
แวมไพร์มีการแบ่งชนชั้นคล้ายปิรามิด 4 ระดับ  คือ 1.ระดับ A - แวมไพร์เลือดบริสุทธิ์ (เรียกว่า นายเหนือ),  2.ระดับ B - แวมไพร์ชั้นสูง (หรือ ชนชั้นผู้ดี) , 3.ระดับ C แวมไพร์สามัญทั่วไป, 4.ระดับ D - แวมไพร์ที่เคยเป็นมนุษย์และถูกกัดโดยแวมไพร์เลือดบริสุทธิ์ , ระดับ E (หรือ "End") - แวมไพร์ระดับ D ที่ต่อมาควบคุมตัวเองไม่ได้ ไล่ทำร้ายทุกคน
แต่เดิมแวมไพร์จะปกครองด้วยระบอบกษัตริย์  (ตระกูลคุรัน)  โดยมีปู่ของคานาเมะ เป็นพระราชาองค์สุดท้าย   ซึ่งต่อมาได้ยกเลิกเปลี่ยนเป็นปกครองโดยสภาอาวุโสแทน   โดยสภาอาวุโสจะมาจากแวมไพร์ชั้นสูง
แวมไพร์เลือดบริสุทธิ์ สามารถแต่งงานกันเองในครอบครัวได้เพื่อรักษาเลือดให้บริสุทธิ์   ตัวอย่างเช่น  ตระกูลคุรัน 3 พี่น้อง คือ ริโดะ, ฮารุกะ, จูริ โดยที่ ริโดะหลงรักจูริ แต่จูริไปแต่งงานกับฮารุกะ
แวมไพร์เลือดบริสุทธิ์มีอายุยืน มีพลังมาก  และสามารถควบคุมให้แวมไพร์ตนอื่นยอมเชื่อฟังและทำตามคำสั่งได้    โดยแวมไพร์เลือดบริสุทธิ์สามารถเพิ่มพลังความสามารถได้โดยการกินเลือดแวมไพร์เลือดบริสุทธิ์ด้วยกันเอง
นวนิยาย

เป็นเนื้อเรื่องที่เสริมจากเนื้อเรื่องหลักฉบับหนังสือการ์ตูน
นวนิยาย > ตอน บาปสีไอซ์บลู

ภาพประกอบ  มัตสึริ ฮิโนะ (Matsuri Hino)
เนื้อเรื่อง   Ayuna Fujisaki
ฉบับภาษาไทย    โดยสำนักพิมพ์บงกช  พิมพ์ครั้งที่ 1 เมื่อปี 2552  แปลโดย AEI
ในเล่มประกอบด้วย 2 ตอน คือ
1. ตอน บาปไอซ์บลู
2. ตอน ช่วงเวลาแสนสั้น
นวนิยาย > ตอน กับดักสีนิล

ภาพประกอบ  มัตสึริ ฮิโนะ (Matsuri Hino)
เนื้อเรื่อง   Ayuna Fujisaki
ฉบับภาษาไทย    โดยสำนักพิมพ์บงกช  พิมพ์ครั้งที่ 1 เมื่อปี 2553  แปลโดย AEI
ในเล่มประกอบด้วย 3 ตอน คือ
1. ตอน เพื่อค่ำคืนอันงดงามนี้ - ในกรณีของ นาเดชิโกะ  ชินโด
2. ตอน เพื่อค่ำคืนอันงดงามนี้ - ในกรณีของ คาสึมิ คาเงยามะ
3. ตอน กับดักสีนิล
แอนิเมชัน > ปี 1 : Vampire Knight

เพลงเปิด ON/OFF ~ Futatsu no Kodou to Akai Tsumi
เพลงปิด  Kanon Wakeshima ~ Still Doll
แอนิเมชัน > ปี 2 : Vampire Knight Guilty

เพลงเปิด ON/OFF ~ Rinne Rondo
เพลงปิด  Kanon Wakeshima ~ Suna no Oshiro